Dúnmharú Sophie Toscan du Plantier

Dúnmharaíodh go danartha Sophie Toscan du Plantier, de bhunadh na Fraince agus scannánóir, in iarthar Chorcaí (an Tuar Mór, an Scoil) ar 23 Nollaig 1996.  Fuarthas a corp  ar chosán in aice lena teach saoire.

Ba é Ian Bailey an té ba mó a bhí faoi amhras as an dúnmharú. Fuair sé bás ar 21 Eanáir 2023 i mBeanntraí in iarthar Chorcaí, agus in aois 66 bliain dó.

mion|clé|Radharc ar An Tuar Mór
 Imeachtaí 
mion|Droichead na Bandan

Léiritheoir scannán de bhunadh na Fraince ab ea Sophie Toscan du Plantier. Ionsaíodh í ar bhóithrín in aice lena teach i rith na hoíche.

D'inis comharsa, Marie Farrell do Ghardaí go bhfaca sí fear, Ian Bailey, ag amanna áirithe in áiteanna bainteach leis an bhfiosrúchán.Sasanach ó dhúchas é Ian Baile, a rugadh sa bhliain 1957. Tá sé ina chónaí ar an Tuar Mór in iarthar Chorcaí. Mhaígh Bailey nach raibh aon bhaint aige leis an dúnmharú, agus nach raibh aithne ar bith aige ar Toscan du Plantier.  

Ach dúirt Farrell níos déanaí gur cuireadh brú uirthi Ian Bailey a ainmniú mar an té a bhí feicthe aici. Agus dúirt abhcóide do Bailey gurb tráth na Nollag a bhí ann agus go raibh go leor dí ólta agus go gcaithfí é sin a chur san áireamh ó thaobh cruinnis na ráiteas de.RTÉ, 2015

Ainm Bailey a ghlanadh?

Sa bhliain 2014, mhaígh Ian Bailey gur gabhadh san éagóir é faoi dhúnmharú Sophie Toscan du Plantier i 1996. Chuir sé an dlí ar an Stát, Coimisinéir na nGardaí, an tAire Dlí agus ar an Ard-Aighne faoin tslí ar caitheadh leis nuair a bhí sé faoi amhras gur dhúnmharaigh sé Sophie Toscan du Plantier. Dúirt Bailey go raibh a shaol millte le 19 bliain mar gur cuireadh coir ina leith nach raibh baint ná páirt aige leis. 

Theip ar an gcás seo agus d'ordaigh an Ard-Chúirt d’Ian Bailey na costais ar fad a bhain leis an gcás a íoc, rud nach raibh sé in ann a dhéanamh.RTÉ 12 Bealtaine 2015
Foréigean teaghlaigh
D'ionsaigh Ian Bailey a chara, Jules Thomas, trí huaire. Gabhadh é ar chúisimh a bhain leis na ionsaithe ag aerfort Chorcaí agus é ag éalú, is cosúil. Ciontaíodh Ian Bailey ar chúisimh a bhain le foréigean teaghlaigh sa bhliain 2001 Irish Times timeline. Bhí air £2,500 a íoc mar chúiteamh.mion|Na Ceithre Cúirteanna, BÁC

 Ciontaíodh Bailey 
Cuireadh fear áitiúil, Ian Bailey, ar a thriail in absentia I gcúirt sa Fhrainc. Ar 31 Bealtaine 2019, fuarthas  Bailey ciontach i ndúnmharú Sophie Toscan du Plantier i mí na Nollag 1996 agus gearradh téarma príosúin 25 bliain air.  Níor ghlac Ian Bailey ná a dhlíodóirí aon pháirt sa triail sin agus rinne siad neamhshuim den phróiseas. 

Rinne údaráis na Fraince cúpla iarratas Bailey a eiseachadadh chun na tíre, ach  theip orthu.  Ar an 13 Deireadh Fómhair 2020, dhiúltaigh na cúirteanna in Éirinn d'iarratas na Fraince, don tríú uair, Ian Bailey a eiseachadadh chun na tíre sin.

Ní raibh aon chor eile sa chás idir 2020-2024.  

 Féach freisin 

 Drochíde sa teaghlach

 Tagairtí 

 Naisc sheachtracha 

Catagóir:Garda Síochána
Catagóir:Dúnmharuithe
Catagóir:Iomrall ceartais
Catagóir:1996
Catagóir:Stair Chontae Chorcaí
Catagóir:Foréigean teaghlaigh
Catagóir:Scannail Pholaitiúla in Éirinn
Catagóir:Foréigean i gcoinne na mban in Éirinn
Catagóir:Coireanna in Éirinn